 1 Samuel 26  Ka oge na-aga, ndị Zif bịakwutere Sọl nime Gibia, sị: Ị makwa na Devid zoro nugwu Hakaịla nke chere Jeshaịmọn ihu?Sọl wee bilie gbadaa nala ịkpa Zif, puku ndị ikom atọ, bụ ndị Izrel a họrọ ahọ, sokwa ya, ịga chọọ Devid nala ịkpa Zif.Sọl wee maa ụlọikwuu ya nugwu Hakaịla, nke chere Jeshaịmọn ihu, nakụkụ okporo ụzọ, ma Devid bi nala ịkpa. O wee hụ na Sọl achụrụwo ya bata nala ịkpa.Devid wee zipụ ndị nledo iji jide naka na Sọl abịawo.Mgbe e mesịrị, Devid biliri gaa nebe Sọl mara ụlọikwuu ya, Devid wee hụ ebe Sọl dina, tinyere Abna nwa Nee onyeisi ndị agha ya; Sọl dina nime ụlọikwuu, ndị agha ya makwara ụlọikwuu gburugburu ya.Devid wee jụọ Ahimelek onye Het nakwa Abishaị nwa Zeruya, nwanne Joab, sị: Ònye ga-eso m gbadaa nebe Sọl nọ nụlọikwuu ya? Abishaị wee zaa, sị: Mụ onwe m ga-eso gị gbadaa.Devid na Abishaị wee gaa nebe ndị agha ahụ nọ nabalị; ma, lee! Sọl dina na-arahụ ụra nime ụlọikwuu ahụ, e gwunyere ube ya nala nakụkụ isi ya, Abna na ndị agha ahụ dinakwa gburugburu ya.Abishaị wee sị Devid: Chineke enyefewo onye iro gị naka gị taa. Biko, hapụ m ka m jiri ube a magide ya nala naanị otu ugboro, agaghị m ama ya ugboro abụọ.Otú ọ dị, Devid sịrị Abishaị: Egbula ya, nihi na ònye setịworo aka ya metụ onye Jehova tere mmanụ ma ka bụrụ onye aka ya dị ọcha?Devid wee gaa nihu ịsị: Dị nnọọ ka Jehova dị ndụ, Jehova nonwe ya ga-eme ya ihe; ma ọ bụkwanụ ụbọchị ya ga-eru, o wee nwụọ, ma ọ bụ, ọ ga-aga agha, e wee laa ya niyi.Tụfịakwa! Dị ka Jehova si ele ihe anya, agaghị m esetị aka m metụ onye Jehova tere mmanụ. Ya mere, biko, weta ube ahụ dị nakụkụ isi ya na ihe mmiri ahụ, ka anyị pụwa.Devid wee were ube ahụ na ihe mmiri ahụ dị nakụkụ isi Sọl, ha wee pụwa; ọ dịghịkwa onye hụrụ ha ma ọ bụ onye matara ihe merenụ ma ọ bụ onye tetara, ebe ha niile nọ nụra, nihi na ọ bụ oké ụra nke si nebe Jehova nọ buuru ha.Devid wee gafee nakụkụ nke ọzọ ma guzo nelu ugwu nebe dịtụ anya, ohere nke dị nagbata ha dịkwa ukwuu.Devid wee malite ịkpọ ndị agha ahụ na Abna nwa Nee òkù, sị: Abna, ị gaghị aza? Abna wee zaa, sị: Ònye ka ị bụ nke na-akpọ eze?Devid wee sị Abna: Ị bụghị nwoke? Ònye dịkwa ka gị nIzrel? Gịnịzi mere i cheghị onyenwe gị eze nche? Nihi na otu onye batara ka o gbuo eze bụ onyenwe gị.Ihe a i mere adịghị mma. Dị nnọọ ka Jehova dị ndụ, unu kwesịrị ịnwụ, nihi na unu echeghị onyenwe unu nche, bụ onye Jehova tere mmanụ. Leenụ ebe ube eze na ihe mmiri ya dị, bụ ndị dịbu nakụkụ isi ya.Sọl wee mata na ọ bụ olu Devid wee sị: Devid nwa m, ọ bụ olu gị bụ ihe a? Devid wee zaa, sị: Ọ bụ olu m, onyenwe m eze.O kwukwara, sị: Gịnị mere onyenwe m ji na-achụgharị ohu ya, gịnị ka m mere, oleekwa ihe ọjọọ ị hụrụ naka m?Biko, ka onyenwe m eze nụrụ okwu ohu ya: Ọ bụrụ na ọ bụ Jehova kpaliri gị imegide m, ka ọ nụrụ ísì àjà ọka. Ma ọ bụrụ ụmụ mmadụ, ha bụ ndị a bụrụ ọnụ nihu Jehova, nihi na ha achụpụwo m taa wee mee ka ọ dị m ka ọ bụ na mụ esoghị nihe nketa Jehova, wee sị, Gaa fewe chi ọzọ!Ma ugbu a, ekwela ka ọbara m tasa nala nihu Jehova; nihi na eze Izrel apụwo ịchọ otu àkpịrị, dị nnọọ ka mmadụ si achụgharị ọkwà nelu ugwu.Sọl wee sị: Emehiewo m. Lọta, nwa m Devid, nihi na agakwaghị m eme gị ihe ọjọọ, ebe ọ bụ na mkpụrụ obi m dị oké ọnụ ahịa nanya gị taa. Lee! Ezuzuwo m nzuzu, ehiewokwa m ụzọ nke ukwuu.Devid wee zaa, sị: Lee ube eze, ka otu nime ụmụ okorobịa gị gafeta bịa were ya.Ọ bụkwa Jehova ga-akwụ onye ọ bụla ụgwọ ezi omume o mere nakwa ikwesị ntụkwasị obi ya, ebe ọ bụ na Jehova nyefere gị naka m taa, ma obi ekweghị m isetị aka m metụ onye Jehova tere mmanụ.Ma, lee! dị nnọọ ka mkpụrụ obi gị dị ukwuu taa nanya m, ka mkpụrụ obi m dịkwa ukwuu otú ahụ nanya Jehova, ka o wee napụta m ná mkpagbu niile.Sọl wee sị Devid: Bụrụ onye a gọziri agọzi, nwa m Devid. Ọ bụghị naanị na ị ga-akpa ike, kama ị ga-abụkwa onye mmeri. Devid wee pụwa; ma Sọl laghachiri nụlọ ya. 